1)

Artikli 1 lõiget 1 muudetakse järgmiselt: a) punkt c asendatakse järgmisega: „c) „CIS 2“– süsteem, mis koosneb järgmisest: i) EKPs asuv keskandmebaas, milles säilitatakse kogu asjakohast teavet euro pangatähtede, euro müntide, sularaha haldamise infrastruktuuri ja kolmandate isikute tegevuse kohta, mis on kogutud käesoleva suunise ja otsuse EKP/2010/14 (*) alusel; ii) veebipõhine onlain-rakendus, mis võimaldab süsteemi paindlikult konfigureerida ja saada teavet andmete edastamise ja valideerimise seisu, paranduste ning erinevat liiki viiteandmete ja süsteemiparameetrite kohta; iii) aruandemoodul kogutud andmete vaatamiseks ja analüüsimiseks ning iv) CIS 2 andmeedastusmehhanism; (*) Otsus EKP/2010/14, 16. september 2010, euro pangatähtede ehtsuse ja ringluskõlblikkuse kontrolli ning taasringluse kohta (ELT L 267, 9.10.2010, lk 1).“;" b) punktid g– n asendatakse järgmistega: „g) „CIS 2 andmeedastusmehhanism“– EKPSi XML Data Integration (EXDI) rakendus. EXDI rakendust kasutatakse andmesõnumite vahetamiseks RKPde, tulevaste eurosüsteemi RKPde ja EKP vahel konfidentsiaalselt, sõltumata tehnilisest infrastruktuurist, näiteks arvutivõrkudest ja tarkvararakendustest, mis seda toetavad; h) „andmesõnum“– CIS 2 andmeedastusmehhanismiga ühilduvas andmeformaadis olev fail, mis sisaldab RKP või tulevase eurosüsteemi RKP päeva, kuu või poolaasta andmeid ühe aruandeperioodi või, paranduste korral, ühe või mitme aruandeperioodi kohta; i) „tulevane osalev liikmesriik“– mitteosalev liikmesriik, mis on täitnud eurole ülemineku tingimused ning mille suhtes on tehtud erandi tühistamise otsus Euroopa Liidu toimimise lepingu artikli 140 kohaselt; j) „tööpäev“– andmeid esitava RKP tööpäev; k) „raamatupidamisandmed“– ringluses olevate euro pangatähtede korrigeerimata väärtus, mida on korrigeeritud tasumata nõuetega krediidiasutuse vastu, mis rakendavad väljaspool euroala hoitavate euro pangatähtede programmi, aruandeperioodi lõpul suunise EKP/2010/20 artikli 12 lõike 2 punktide a ja b kohaselt (**); l) „andmesündmus“– CIS 2-s fikseeritud sündmus, mis käivitab CIS 2-st teate saatmise ühele või mitmele RKP-le ja EKP-le. Andmesündmus leiab aset, kui: i) RKP on saatnud CIS 2-le päeva, kuud või poolaastat hõlmava andmesõnumi, mis käivitab kinnitussõnumi sellele RKP-le ja EKP-le; ii) kõikide RKPde andmesõnumid uue aruandeperioodi kohta on edukalt valideeritud, mis käivitab olekusõnumi CIS 2-st RKPdele ja EKP-le, või iii) pärast olekusõnumi saatmist on CIS 2 edukalt valideerinud RKP parandatud andmesõnumi, mis käivitab parandusteate RKPdele ja EKP-le; m) „sularahakäitlejad“– nõukogu määruse (EÜ) nr 1338/2001 artikli 6 lõikes 1 nimetatud asutused ja ettevõtjad (***); n) „münte emiteerivad üksused“– mis tahes asutus, millele euroala liikmesriik on pannud euromüntide ringlusse laskmise ülesande. Münte emiteerivaks üksuseks võivad olla RKPd, riigi rahapajad, rahandusministeeriumid, määratud avaliku sektori asutused ja üksused, kes panevad mündid ringlusse müntide nõudmiseni hoidmise skeemi alusel: (**) Suunis EKP/2010/20, 11. november 2010, raamatupidamise ja finantsaruandluse õigusraamistiku kohta Euroopa Keskpankade Süsteemis (ELT L 35, 9.2.2011, lk 31)." (***) Nõukogu määrus (EÜ) nr 1338/2001, 28. juuni 2001, milles sätestatakse euro võltsimise takistamiseks vajalikud meetmed (EÜT L 181, 4.7.2001, lk 6).“;" c) punkti n järel lisatakse järgmised mõisted: „o) „Müntide nõudmiseni hoidmise skeem (coins-held-to-order, CHTO)“– münte emiteeriva üksuse ja ühe või mitme halduri vahelistest lepingutest koosnev süsteem münte emiteeriva üksuse liikmesriigis, mille puhul münte emiteeriv üksus: i) annab euromündid halduri hoiule väljaspool münte emiteeriva üksuse ruume ringlusse laskmise eesmärgil ja ii) krediteerib või debiteerib RKP kontot, mida peab: — haldur; — haldurilt euromünte ostev kliendiks olev krediidiasutus. CHTO alla kuuluvad euromündid hoiustatakse halduri või tema kliendi poolt münte emiteeriva üksuse hoiuruumides või viiakse sealt välja kooskõlas RKP-le antud teatega; p) „1. kategooria andmeühik“– RKPde poolt CIS 2 jaoks esitatud andmeühik I, II, III ja VII lisa määratluse kohaselt, mida esitatakse iga aruandlusperioodi kohta; q) „sündmusepõhine andmeühik“– RKPde poolt CIS 2 jaoks esitatud andmeühik I, II, III ja VII lisa määratluse kohaselt, mida esitatakse ainult sel juhul, kui aruandlusperioodis esineb vastav sündmus; r) „isikustatud pääsuõigused (Information and Access Management, IAM)“– ühiskasutuses turvateenus EKPSi rakendustele juurdepääsu andmiseks ja kontrollimiseks.“